กระทรวงการคลัง จัดของขวัญปีใหม่ชุดใหญ่ รับปี 2566 หลัง ครม.มีมติเห็นชอบ เชื่อกระตุ้นเม็ดเงินหมุนเวียนช่วงปลายปี
นายอาคม เติมพิทยาไพสิฐ รัฐมนตรีว่าการกระทรวงการคลัง แถลงข่าวภายหลังการประชุม คณะรัฐมนตรีที่มีมติมอบของขวัญปีใหม่ 2566 ในส่วนของกระทรวงการคลังและหน่วยงานที่เกี่ยวข้อง ประกอบไปด้วย 18 มาตรการ แบ่งออกเป็น 30 โครงการย่อย อาทิมาตรการช็อปดีมีคืนปี 2566 ระยะเวลาดำเนินโครงการตั้งแต่วันที่ 1 มกราคมถึงวันที่ 15 กุมภาพันธ์ 2566 โดยสามารถนำค่าซื้อสินค้าและบริการ ตลอดจนการเติมน้ำมันเชื้อเพลิง สามารถนำมาหักรถหย่อนภาษีเงินได้บุคคลธรรมดาตามจำนวนที่จ่ายจริงไม่เกิน 40,000 บาทมาตรการลดภาษีที่ดินและสิ่งปลูกสร้าง ปี 2566มาตรการลดค่าธรรมเนียมจดทะเบียนสิทธิและนิติกรรมสำหรับที่อยู่อาศัย ปี 2566มาตรการปรับลดอัตราภาษีสรรพสามิต สำหรับน้ำมันเชื้อเพลิงเครื่องบินไอพ่นมาตรการยกเว้นค่าธรรมเนียมการอนุญาตขายสุรายาสูบและไพ่ทั้งนี้ในส่วนของมาตรการของสถาบันการเงินเฉพาะกิจของรัฐที่มอบให้กับประชาชน อาทิธนาคารออมสิน เตรียมคืนเงินให้กับลูกค้าที่มีวงเงินกู้ไม่เกิน 200,000 บาท ที่มีประวัติการชำระดีจะได้รับเงินคืนรายละ 500 บาท ภายในวันที่ 25 ธันวาคม 2565ธนาคารเพื่อการเกษตรและสหกรณ์การเกษตร เมื่อชำระดอกเบี้ยตามสัญญามีสิทธิ์จะได้รับการคืนดอกเบี้ยเงินกู้เข้าบัญชีเงินฝาก ระยะเวลาดำเนินโครงการตั้งแต่วันที่ 1 มิถุนายน 2565 และสิ้นสุดวันที่ 31 มีนาคม 2566ธนาคารอาคารสงเคราะห์ จ่ายเงินคืนให้กับลูกค้าที่มีมูลหนี้ไม่เกิน 2 ล้านบาท เมื่อชำระเงินผ่านระบบ GHB ALL หรือ GHB ALL GEN รายละ 1,000 บาทสำนักงานคณะกรรมการกำกับและส่งเสริมการประกอบธุรกิจประกันภัย(คปภ.) มอบโครงการกรมธรรม์ประกันภัยรายย่อยช่วงเทศกาลปีใหม่เริ่มต้น 10 บาท คุ้มครอง 30 วันนอกจากนี้ รัฐมนตรีว่าการกระทรวงการคลัง ยังกล่าวอีกว่า มาตรการที่ออกมานั้นรัฐจะสูญเสียรายได้ราว 18,690 ล้านบาท แต่จะสร้างสภาพคล่องทางเศรษฐกิจกลับราว 278,771 ล้านบาท หรือคิดเป็นร้อยละ 0.76 ของ GDP ของประเทศ